መጽሔቱ ለሥነ ጥበብ ለሥነ ጽሑፍ ሥነ ፊልም ለሥነ ትያትር ለሥነ ሙዚቃ ክፍት መሆን አለበት። የሥነ ጥበብ ስሜት ያለው መጽሔትም መሆን አለበት። በዚህ ባለንበት ዘመን ሰውን እንዴት እንደምንረዳው የሚገልጥ፡ የወቅቱን ሰው የሚያብራራ በዚህ መሠረት የካቶሊክ ትምህርት ማሳደግ በጥልቀት ማጤንና ማሳወቅ አስፈላጊ ይሆናል፡ ሓሳበ ሰፊና ዓይነ ህሊና ያለው መሆን ያስፈልጋል። እንዲህ ሲኮን ብቻ ነው ግትርነት የማይኖረው ዋዛና ቁም ነገር እንዲኖር የሚያስችለው፡ ሓሳበ ሰፊና ዓይነ ህሊና ያለው ምህረትን ያውቃል የውስጥ ነጻነትም ያለው ይሆናል። ዓይነ ህሊና ሲኖረን የተከፈተ ስፍራ ያላቸው እንሆናለን በራስ ላይ እንዘጋም ካሉ በኋላ ቅዱስነታቸው የለገሱት ምዕዳን ሲያጠቃልሉ፥ የካቶሊክ ሥልጣኔ መጽሔት በኢየሱሳውያን ማኅበርና በኢየሱሳውያን ካህናትና እንዲሁም በብፁዓን ጳጳሳት መደገፍ ይገባዋል። ከሓዋርያዊ መንበር ጋር ልዩ ትሥሥር ያለው የካቶሊክ ቤተ ክርስቲያን መጽሔት ነው እንዳሉ ጂሶቲ ያመልክታሉ።
